kardosdrur/scandi-wiki huggingface dataset:
Naxos (ø)

Naxos er en græsk ø (; ). Øen er den største (428 km²) af Kykladerne som ligger i det Ægæiske hav. 
Hovedstaden hedder Hora og har 7.000 indbyggere ud af en befolkning på 9,824 (1991). De største byer er Filoti, Apiranthos, Tragea, Koronos, Sangri og Apollonas.

Øen er berømt for at være den mest frugtbare ø i Kykladerne. Der er en del nedbør, som skyldes bjerget Zas, der på grund af sin højde (1.004 m) skaber mere regn.

Naxos er et populært turistmål med let tilgængelige ruiner. En af ruinerne er resterne af et tempel bygget på en stenet strand. Templet blev ødelagt af et jordskælv, der sendte det meste af templet ned i havet. På stranden står to søjler med en overligger. Resten af templet kan ses i vandet fra stranden eller af dykkere.

Naxos har mange flotte strande, som dem ved Agia Anna, Agios Prokopios, Alikos, Castraki, Mikri Vigla, Plaka, og Agios Georgios ved Hora.

Myten om Naxos 
Ifølge en myte fra før den trojanske krig, forlod Theseus Ariadne, som var datter af Minos, efter hun havde hjulpet ham med at slå Minotauros ihjel, og han var undsluppet labyrinten under Knossos. Dionysus, gud over øernes og beskytter af vin og fester samt den basale energi i livet, mødte hende og blev straks forelsket, men Ariadne kunne ikke glemme Theseus og begik selvmord.

En anden historie i græsk mytologi siger at Aloadae havde stillet bjerget Ossa oven på bjerget Pelion foran  bjerget Olympen, og blev derfor anset som en fare for guderne. For at løse problemet fortalte Artemis Otus, at hvis denne besættelse af Olympen skulle stoppe, skulle hun komme til Naxos for at være hans elskerinde.

Historie

Oprøret på Naxos 

Gennem det 8. og 7. århundrede f.Kr. dominerede Naxos handlen omkring Kykladerne. I 502 f.Kr. gjorde indbyggerne på Naxos oprør imod den daværende hersker i det persiske rige. Dette oprør førte til det større Ioniske oprør og den perserkrigene mellem Grækenland og Persien.

Hertugen af Naxos 
Efter det 4. korstog blev øen styret af en latinsk kejser fra Venedig med sæde i Konstantinopel, men en anden venezianer, Marco Sanudo, erobrede øen og snart efter alle de andre øer i Kykladerne. Han udråbte sig selv til hertug af Naxos (eller hertugen af Archipelago). 22 hertuger i to dynastier regerede indtil 1566, men styret fra Venedig fortsatte en sporadisk kontrol af øerne indtil 1714.

Det osmanniske Naxos: 1564 – 1821 
Den osmanniske administration forblev fortrinsvis i hænderne på Venedig, der var tilfreds med at modtage skat. Meget få tyrker har nogensinde slået sig ned på Naxos, og tyrkisk indflydelse på øen er meget lille. Tyrkisk herredømme varede indtil 1821, da indbyggerne gjorde oprør. 

Naxos blev en del af den græske stat i 1832.

Eksterne henvisninger 

official website 

 
Korsfarerstater
Naxos (pladeselskab)

Naxos (officielt navn: Naxos Denmark – Olga Musik) er et dansk pladeselskab med base i København, som især udgiver klassisk musik.

Selskabet har siden 1987 distribueret produkterne fra den internationale Naxos-koncern. Samarbejdet indledtes allerede dette år, hvor Naxos blev stiftet af en tysker, Klaus Heymann, med base i Hongkong. Det danske selskab står også for egne udgivelser under samme mærke.

Eksterne henvisninger 
 Naxos Denmark – Olga Musiks hjemmeside
 Naxos' hjemmeside

Pladeselskaber fra Danmark
Arkivalier

Arkivalier er medier, der indeholder informationer, som er opsamlet i forbindelse med en offentlig myndigheds virksomhed eller oparbejdet i en offentlig eller privat institution af enhver art. Det kan altså række lige fra et ministerium til en forening eller butik. 

Arkivalier kan have form af fotografier, grammofonplader, folketællinger, kort, lyd- og videobånd, kirkebøger, lægsruller, mikrofilm, optiske og elektroniske diske (f.eks. cd-rom, harddisk, diskette, dvd), papir, planer, skifteprotokoller og tegninger.

Se også
 Arkivloven

Arkiver og arkivalier

de:Archiv#Archivgut
Enkeltsag

Begrebet enkeltsag dækker offentlige sager hvor dokumenter og øvrige oplysninger tilsammen afspejler en bestemt administrativ proces.

Dette svarer til Ombudsmandens krav om at man til enhver tid skal kunne separere de oplysninger , der ligger til grund for en forvaltningsafgørelse eller -beslutning.

Se også 
Enkeltsagsparti - et parti, hvis holdninger tageér udgangspunkt i en bestemt sag eller et specifikt emne. 

Jura
Patty Bouvier

Patty Bouvier er i The Simpsons-universet tvillingesøster til Selma Bouvier og Marge Simpson. Patty er lesbisk og i et afsnit gifter hun med en kvinde, der imidlertid viser sig at være en mand, der havde forklædt sig, da han var forelsket i hende. Hun er, ligesom Selma, kæderyger, og fanatisk fan af tv-serien MacGyver og skuespilleren Richard Dean Anderson, som spiller hovedrollen i serien.

Eksterne henvisninger 

Figurer i The Simpsons
Sun Records

Sun Records var et pladeselskab med base i Memphis i USA som blev startet den 27. marts 1952 af Sam Phillips. Sam Phillips solgte Sun i 1969.

Sun Records blev kendt for, at musikere som Elvis Presley, Carl Perkins, Roy Orbison og Johnny Cash fik deres første pladekontrakt her og Sun var dermed med til at igangsætte deres karrierer. Før disse store navne kom i hus havde Sun Records mest beskæftiget sig med afrikansk-amerikanske kunstnere, da Phillips elskede rhythm and blues og ønskede at introducere sort musik til et hvidt publikum.

Det var Sun-produceren Jack Clement, der opdagede og optog Jerry Lee Lewis mens ejeren Sam Phillips var på rejse i Florida.

Musikken fra mange af Sun Records musikere prægede musikstilen i slutningen af det 20. århundrede, og mange af de unge kunstnere blev inspireret af Suns solister, ikke mindst The Beatles. I 2001 optrådte Paul McCartney på en hyldest-CD med titlen Good Rockin' Tonight: The Legacy Of Sun Records.

Links 
 History of Rock's site om Sam Phillips og Sun Records
 Officiel hjemmeside
 Sun Studio i Memphis

Eksterne henvisninger 

Elvis Presley
Etableret i 1952
Pladeselskaber fra USA
Taffelbjerget (flertydig)

Taffelbjerget kan henvise til:

 Taffelbjerget – et bjerg i Sydafrika
 Taffelbjerget (stjernebillede) – et stjernebillede

Se også
 Taffelbjerg – en bjergtype
Taffelbjerget

Taffelbjerget er et bjerg nær Kapstaden i Sydafrika. Bjerget er 1.086 m højt.

Taffelbjerget hedder på engelsk Table Mountain, fordi den flade top ligner en bordplade (table). Når skyer driver ind og dækker toppen siger de lokale, at "bordet har fået dug på".

Bjerge i Sydafrika
Irakkrigen (flertydig)

Irakkrigen referer muligvis til:
 Irakkrigen (2003–2011), fortsætter som konflikt.
 Invasionen af Irak 2003, selve invasionen.
 Golfkrigen 1991 (1990–1991), også kendt som den Persiske golfkrig eller First Gulf War på engelsk.
 Iran-Irak krigen (1980–1988)
 England-Irak krigen (1941)
 Irakisk oprør 1920-22, mod det Storbritannien.
 Konflikten i Irak (2003–nu)
Europavej E20

E20 er en europavej i Irland, Storbritannien, Danmark, Sverige, Estland, og Rusland. Den starter i Shannon i Irland og går gennem Limerick – Dublin – Liverpool – Manchester – Kingston upon Hull … Esbjerg – Odense – København – Malmö – Helsingborg – Halmstad – Göteborg – Örebro – Stockholm … Tallinn – Narva, for at slutte i Sankt Petersborg i Rusland

Vejforbindelsen Esbjerg-Malmö hed E66 indtil 1992. Mellem Esbjerg og Göteborg i Sverige er der nu 640 km motorvej. Strækningen Malmö – Göteborg blev bygget i etaper 1958-1996.

Historie i Danmark 
I Danmark er hovedlandevejene med europavej status E20 mellem Esbjerg – Øresundsbroen, igennem 43 år blevet erstattet af motorvejene: 

Foruden at være en vigtig forbindelsesvej mellem øst- og vestdanmark, forbinder den også, via E45 / E55, Sverige med Tyskland.

Henvisninger 

20
Veje i Irland
Veje i England
Veje i Sverige
Veje i Estland
Veje i Rusland
Europaruter i Danmark
Citalopram

Citalopram er et antidepressivum i klassen selektive serotoningenoptagshæmmere. Det blev oprindeligt udviklet af firmaet H. Lundbeck A/S og markedsført under navnet Cipramil®. Patentet udløb dog i 2003 og der produceres nu generiske versioner af flere producenter.

Tabletter indeholdende citalopram markedsføres i Danmark i dag under navnene Cipramil® og Akarin®.
Citalopram-stoffet blev kreeret under ledelse af chefforsker Arne Geisler.

Historie 
Lundbeck var de første til at fremstille citalopram, hvilket skete i august 1972. Man havde i løbet af 1950'erne opdaget at signalstofferne noradrenalin og serotonin, havde stor betydning i behandlingen af skizofreni og depression. Man lavede senere en hypotese om depression, den såkaldte serotoninhypotese, som går ud på at en depression kommer som følge af et underskud af dette signalstof i synapserne. Man fandt ud af at man kunne øge koncentrationen af signalstoffet i synapserne ved at mindske eller hæmme genoptagelsen af stoffet. 
På Lundbeck forskede man i at finde stoffer der kunne hæmme denne genoptagelse og man opdagede derfor i august 1972 stoffet citalopram.

Kemisk struktur 
Citalopram består af forskellige funktionelle grupper. Den består af en nitrilgruppe på en aromatisk ring, et oxygenatom i en heterocyklisk ring, en halogeneret aromatisk ring og en amingruppe i enden af en kæde.
Citalopram fremstilles blandt andet ved hjælp af såkaldte grignardreaktioner, som Lundbeck har specialiseret sig i at lave på produktionsskala.
Ved dannelse af citalopram med udgangspunkt i phthalimid er der ni reaktionstrin, f.eks. nitrering og reduktion udover grignardreaktionen.

Da citalopram har et stereocenter findes det som to spejlvendte isomerer; disse betegnes S-(+)-citalopram og R-(-)-citalopram. Lundbeck fandt senere ud af, at S-(+)-formen faktisk besidder den ønskede antidepressive effekt. Man isolerede derfor denne form som fik det generiske navn escitalopram. Escitalopram markedsføres i dag under navnet Cipralex®.

Virkning 
Serotonin har betydning for impulsoverførelser i hjernen, da stoffet overfører nerveimpulser fra en nerveende til en anden. Det er denne proces, som er med til at stimulere vores sindstilstand og derved regulere vores humør. Et underskud af serotonin vil derfor kunne bevirke en depression. Citalopram kan, udover at øge mængden af serotonin, fungere blokerende for optagelsen af serotonin i de nerveceller (receptorer), som normalt ville nedbryde signalstoffet. Resultatet bliver en længerevarende højere koncentration af serotonin i synapsespalten og dermed bedre humør. Citalopram er et af de bedste stoffer mod depression kendt i dag, da det har en effektiv virkning og få bivirkninger.

Eksterne links 
Du kan læse mere om citalopram på medicinhåndbogen.dk

Antidepressiva
H. Lundbeck
Nitriler
Syrestyrkekonstant

En syrestyrkekonstant ( eller mere internationalt ) er ligevægtskonstanten for dissocieringen af en proton fra en syre (svarer til syrens reaktion med vand), typisk i formen
HS + H2O -> H3O+ + S-
hvor  betegner den korresponderende base (også kaldet syreresten). Syrestyrkekonstanten er i dette tilfælde

Typisk angives dog syrestyrkeeksponenten :

Bemærk at koncentrationen af vand anses for konstant, og derfor ikke medgår i reaktionsbrøken. Jo større  (eller mindre ), des stærkere er syren. Et stofs -værdi (eller -værdier, hvis molekylet er diprot eller polyprot) beskriver pH-afhængigheden af ladningen på molekylet.

I kemi, lægemiddelkemi og biokemi er  værdier af organiske molekyler, lægemidler og proteiner af stor betydning for egenskaberne af disse stoffer.

Styrken af den korresponderende base 
På tilsvarende måde som for syren, kan der opskrives et udtryk for basestyrkekonstanten; Kb, af den korresponderende base:

Dette er ligevægtskonstanten for reaktionen:
S- + H2O -> SH + OH-
Der gælder tilsvarende som for en base

og jo større  eller mindre  (basestyrkeeksponenten), des stærkere er basen.

Sammenhæng mellem styrkekonstanterne 
Summen af en syres reaktion med vand og den tilsvarende reaktion mellem syrens korresponderende base og vand svarer til den syre-basereaktion mellem vandmolekyler der kaldes vands autoprotolyse. Ligevægtskonstanten for denne reaktion betegnes . Produktet af  og  giver :
 
eller:

Da  er en konstant, gælder der, at en stærk syre har en svag korrensponderende base, og en stærk base har en svag korresponderende syre.

Summen af de to konstanter er:

Beregning af syrestyrkekonstanter 
 kan beregnes vha. et antal teoretiske metoder, hvis strukturen af molekylet er kendt.

Referencer 

Syre-base-kemi
Kemisk kinetik
PKA

PKA, Pka eller pKa har flere betydninger:

 pKa er en syrestyrkekonstant.
 Pensionsadministrationsvirksomheden PKA (pensionsselskab).
Hipparchos

Hipparchos (, Hipparkhos; ca. 190 f.Kr. – ca. 120 f.Kr.) var en græsk astronom, geograf og matematiker. Han mente ligesom Aristoteles, at Jorden var verdens centrum. Hipparchos arbejdede meget med Solens og Månens bevægelser rundt om Jorden. Arbejdet medførte, at det blev lettere at forudsige sol- og måneformørkelser.

Da der viste sig en ny stjerne i Skorpionen i 134 f.Kr., begyndte Hipparchos at observere stjernernes positioner. Hans eneste redskab var hans øjne. Hipparchos observerede mere end 850 stjerner og skrev deres positioner ned i sit Stjernekatalog. Han inddelte stjernerne i lysstyrkeklasse, der var 6 klasser fra 1 (som var de stjerner som lyste kraftigste) til 6 (som var de stjerner der lyste svagest). Hipparchos Stjernekatalog bruges stadig i dag.

I forbindelse med udarbejdelsen af stjernekataloget opdagede han en systematisk afvigelse fra tidligere optegnelser foretaget af bl.a. babylonere og blev den første, der beskrev præcessionen af jævndøgnspunkterne.

Der blev i 2006 knyttet bånd mellem Hipparchos og konstruktionen af Antikythera-mekanismen.

Referencer

Se også 
 Poseidonios
 Hipparcos-kataloget i Den Store Danske

Personer fra antikkens Grækenland
Astronomer
Krigen mod terrorisme

Krigen mod terrorisme, også kaldet kampen mod terror, er en global kampagne initieret af USA med det formål at neutralisere visse internationale grupper, de klassificerer som terrorister. Indsatsen er primært rettet mod radikale islamistiske grupper, specielt sådanne, som har tilknytning til Al-Qaeda, og mod lande som støtter eller huser terrorister. Krigen mod terrorisme blev sat i gang som følge af terrorangrebet den 11. september 2001.

Krigen mod terrorisme foregår i bl.a. Afghanistan, på Filippinerne, i Indonesien, Irak, Israel og Rusland.

USA udpegede i 2002 Iran, Nordkorea og Irak som lande, der tilsammen udgjorde ondskabens akse. Efter det amerikansk-ledede angreb på Irak er sidstnævnte blevet fjernet fra kategorien. Sammen med lande som Libyen, Syrien og til tider også lande som Cuba og Venezuela, omtales disse af USA som slyngelstater: Lande der støtter terrorisme. Det er bekræftet, at Nordkorea er i besiddelse af atomvåben

Kritik af krigen mod terror 

Amnesty og menneskerettighedsorganisationer kritiserer USA for angiveligt fortsat at holde fangerne på Guantanamo-basen under nedværdigende forhold. Amnesty kritiserede også USA for brug af, hvad Amnesty betegner som tortur samt bortførelse af statsborgere blandt andet fra Italien, for at afhøre dem i lande uden for Europa.

I USA mener et stigende antal politikere, at dele af krigen mod terror, som for eksempel loven Homeland Security Act undergraver amerikanske borgers grundlovsbestemte rettigheder og truer demokratiet.

Derfor har præsident Bush haft vanskeligheder med at skaffe det flertal han ønsker for at få denne delvist tidsbegrænsede lov fornyet.

Se også 
 Terrorisme
 Irakkrigen
 Guantanamo basen

Referencer

Eksterne henvisninger 
 Amnestys side for stop tortur 
 Journalist Jørgen Dragsdahl skriver om sikkerhedspolitiske emner: Terrorisme
 Uafhængige analyser og info om skyggesiderne af diverse forbund, regeringer ect.
 9/11 : Imperialisme og terror efter 11. september. Emneliste fra Tidsskriftcentret.dk
 Oversigt over Anti terrorlovgivningen II af 2006  Artikel oversigt fra denmarkonline.dk

Krigen i Afghanistan (2001-nutid)
Irakkrigen
Terrorbekæmpelse
Terrorisme
USA's politik
Vestasien

Vestasien (også kaldet Sydvestasien) er den vestligste del af Asien. Begrebet anvnendes kun i begrænset omfang, da området overlapper med Mellemøsten med den væsentligste forskel at Egypten ikke er inkluderet i Vestasien.

Betegnelsen Vestasien anvendes undertiden inden for statistik. I 2015 blev det samlede befolkningstal i Vestasien vurderet til at være omkring 300 mio.

Definition 
Som geografisk betegnelse omfatter Vestasien områderne Levanten, Mesopotamien, Arabiske Halvø, Sinaihalvøen, Anatolien, Iran, Det armenske højland og Sydkaukasus (herunder hele Armenien og størstedelen af Georgien og Aserbajdsjan).

Betegnelsen har ingen "korrekt" eller fælles vedtaget definition. F.eks. medtager FN's statistiske kontor ikke Iran til Vestasien.

FN's statistiske kontor 
Lande i Vestasien ifølge FN's statistiske kontor (United Nations Statistics Division):

Demografi 
Befolkningstallet i Vestasien blev anslået til 272 mio. i 2008. Det forudses at nå 370 mio. i 2030 (heri er ikke medtaget Kaukasus og Cypern). Dette svarer til en årlig vækst på 1,6% (eller en fordoblingstid på 50 år), hvilket er tydeligt over verdens gennemsnit på 0,9% (fodoblingstid 75 år).

Befolkningstallet i Vestasien er anslået til at være omkring 4% af verdens befolkning. I begyndelsen af det 20. århundrede var tallet 39 mio., hvilket svarede til 2 % af verdens befolkning på det tidspunkt.

De mest befolkede lande i regionen er Tyrkiet og Iran, hver med cirka 75 mio. mennesker, fulgt af Irak og Saudi-Arabien med hver cirka 32 mio. mennesker.

Noter 

Asien
Peter Grimes

Peter Grimes er en opera i tre akter af Benjamin Britten. Librettoen er skrevet af Montagu Slater efter et digt af George Crabbe. Urpremieren fandt sted på Sadler's Wells i London den 7. juni 1945.

Dramatis personae 
 Peter Grimes, fisker (tenor)
 John, hans lærling (stum rolle)
 Ellen Orford, enke, lærerinde på skolen i The Borough (sopran)
 Kaptajn Balstrode, pensioneret kaptajn (baryton)
 Auntie, indehaver af herberget, "The Boar" (sopran)
 Bob Boles, fisker og præst (tenor)
 Swallow, advokat (bas)
 Mrs. Sedley, enke efter en ansat i Ostindisk Kompagni (mezzosopran)
 Pastor Adams (tenor)
 Ned Keene, apoteker og helbreder (baryton)
 Doktor Thorp (stum rolle)
 Carter Hobson, vognmand (bas)

Operaer på engelsk
Jan O. Pedersen

Jan O. Pedersen er en dansk politiker og tidligere speedwaykører. Han vandt den individuelle VM-titel i 1991 i Göteborg. 8 måneder senere kørte Jan O. Pedersen galt og brækkede ryggen, hvilket blev afslutningen på hans karriere.

Jan O. Pedersen er fra Fyn, og begyndte speedway-karrieren i Fjeldsted Speedway Klub. Igennem hele hans karriere var han kendt for en ukuelig fighter-vilje, der til publikums store begejstring, resulterede i mange overhalinger. Et andet kendetegn var hans, selv for speedway-kørere, lave højde. Han er kun 159 cm høj.

Politik 
Pedersen stillede op til byrådet i Kerteminde Kommune ved kommunalvalget 2017 for Dansk Folkeparti. Han blev ikke valgt i første omgang, men indtrådte i 2020 i byrådet som suppleant for Knud Ahrnkiel. På det tidspunkt havde Pedersen imidlertid allerede skiftet parti til Venstre. I maj 2021 meldte han sig ud af Venstre og blev løsgænger i byrådet. Kort tid efter meldte han sig ind i Nye Borgerlige. Pedersen var spidskandidat for Nye Borgerlige ved kommunalvalget 2021 men blev ikke genvalgt. I april 2022 forlod han Nye Borgerlige.

Referencer

Eksterne henvisninger 
 Ulykken der ændrede alt fyens.dk 18. august 2003 Opdateret 10. marts 2005
 Verdensmesteren, der brækkede livet fyens.dk

Speedwaykørere fra Danmark
Kommunalbestyrelsesmedlemmer fra Venstre
Kommunalbestyrelsesmedlemmer fra Nye Borgerlige
Nicki Pedersen

Nicki Pedersen (født 2. april 1977 i Odense og opvokset i Brenderup) er en dansk speedwaykører og tredobbelt verdensmester. Han vandt det individuelle VM i 2003, 2007 og 2008. Han var derudover med til at vinde Hold-VM i speedway i 2006, 2008 og 2012.

Han er den eneste kører, der har været med i ni ud af elleve Grand Prix finaler på et år, og på podiet alle ni gange. I 2003 vandt han verdensmesterskabet, hvor han styrtede i alle Grand Prixerne. Han vandt det Engelske Grand Prix på Millennium Stadium i England, efter at have været styrtet tre gange.

Han vandt 4 Grand Prixsejre i 2007, to af dem med maximum point, mens han i de sidste to kun missede 1 point. Han var med i finalen 9 gange i 11 Grand Prixer og var på podiet hver gang bortset fra det svenske Grand Prix i Målilla.

Placeringer 
 2002: Samlet nr. 12 i individuelt VM, Danmarksmester, vinder af Europæisk Grand Prix samt sølv VM for hold
 2003: Samlet Verdensmester i individuelt VM, Danmarksmester, vinder af Britisk Grand Prix samt bronze i VM for hold
 2004: Samlet nr. 5 i individuelt VM, Sølv i Danmarksmesterskabet samt bronze i VM for hold
 2005: Samlet nr. 4 i individuelt VM, Danmarksmester samt bronze i VM for hold
 2006: Samlet nr. 3 i individuelt VM, Vinder af 2 grand prixer, Verdensmester for hold samt Danmarksmester
 2007: Samlet Verdensmester i individuelt VM, Vinder af det Italienske, Polske, Tjekkiske og Slovenske Grand Prix
 2008: Samlet Verdensmester i individuelt VM, Vinder af VM for Hold, Dansk mester.
 2009: Samlet nr. 6 i individuelt VM, Vinder af det Danske mesterskab, svensk holdmester samt vinder af det Polske Grand Prix.
 2010: Samlet nr. 10 i individuelt VM, 3 grand prixfinaler én podieplacering⇒ (nr. 2) i Prag.
 2011: Samlet nr. 10 i individuelt VM, 1 grand prixsejr og 3 podieplaceringer i alt.
 2012: Samlet nr. 2 i individuelt VM, 2 grandprixsejre og vinder af VM for hold.
 2013: Samlet nr. 5 i individuelt VM, og sølvmedalje vinder i VM for hold.
 2014: Samlet nr. 3 i individuelt VM, Verdensmester for hold, Samlet nr. 3 i individuelt EM.
 2015: Samlet nr. 3 i individuelt VM, VM sølv vinder for hold, samlet nr. 2 i individuelt EM. Vinder af det polske, svenske og finske Grand Prix.

Familie 
Nicki Pedersen har 2 børn datteren Mikkeline og sønnen Mikkel.

Kilder

Eksterne henvisninger 

 Officiel fanside

Speedwaykørere fra Danmark
Personer fra Odense
Årets Sportsnavn
Aggebo Hegn

Aggebo Hegn er en af to sammenhængende skove vest for Græsted. Aggebo Hegn er den vestlige del af dette skovareal, mens den østlige del udgøres af Græsted Hegn.

Området har, i lighed med Valby Hegn, råvildt og en del fortidsminder. 

Statsskove i Danmark
Gribskov Kommunes geografi
Sveriges scoutförbund

Sveriges scoutförbund (SS) var det første selvstændige svenske spejderkorps. Det første spejderkorps i Sverige var dog KFUMs spejdere.

Historie 
Korpset stiftedes 3. januar 1912 med Ebbe Lieberath som spejderchef, som en reaktion på splittelsestrusler, som ramte den tidlige svenske spejderbevægelse. Man frygtede også at uønskede kræfter skulle overtage nogle af spejderbevægelsens ideer. Samme år som korpset dannedes, holdt det sin første korpslejr, som fandt sted på Djurgården i forbindelse med at OL blev afholdt i Stockholm.

Under anden verenskrig optrappede korpset sit samfundsarbejde, og spejderne arbejdede med blandt andet luftværn og landbrug. Mange spejdere fik også fadderbørn i nabolandene. I 1942 dannede korpset sammen med over tredive andre ungdomsorganisationer samarbejdsorganet Sveriges Ungdomsberedskap, som senere udvikle sig til Landsrådet för Sveriges Ungdomsorganisationer.

Sveriges scoutförbund gik 1960 sammen med Sveriges Flickors Scoutförbund til Svenska Scoutförbundet.

Korpslejre 
1912 Djurgården, Stockholm, i forbindelse med Olympiska spelen
1914 Baltiska lägren, Malmö, i forbindelse med den baltiske udstilling
1923 Mölndal
1928 Beatelund, Gustavsberg, i forbindelse med korpsets femtenårsjubilæum.
1931 Kullalägret, Helsingborg.
1946 Gränsölägret, Gränsö.
1950 Åvatyr, Tyresö.

Litteratur 
Puke, Margareta: Scoutings historia (1982)

Spejderkorps
Scoutførbund